8. Udmøntning af pulje til miljøvenlig transport og CO2-reduktion (Åben)
Tidl. politisk behandling
Forventet sagsgang
TM-U, ØK, BY
Lovgrundlag
SAGENS INDHOLD
Byrådet skal i denne sag tage stilling til anlægsbevilling og udmøntning af pulje i ”Budget 2020-2023” til 
miljøvenlig transport og CO2- reduktion. Der er afsat 1,5 mio. kr. i 2020, hvoraf der er givet anlægsbevilling 
til 865.000 kr. Herudover er der afsat 750.000 kr. årligt i 2021-24. 
Byrådet behandlede på møde 23. februar 2021 et forslag om igangsætning af et forsøgsprojekt med elbiler 
i den kommunale hjemmepleje. Det blev i den forbindelse besluttet, at forsøget skulle opskaleres til 12 
elbiler, samt evalueres efter 6 måneder, 12 måneder og igen ved projektets afslutning efter to år. Puljen til 
miljøvenlig transport og CO2-reduktion skal finansiere de meromkostninger, der er forbundet med skiftet fra 
12 benzindrevne biler til 12 elbiler i den to-årige forsøgsperiode. Projektet forventes opstartet i august 2021. 
Puljen til miljøvenlig transport og CO2-reduktion forslås desuden anvendt på følgende indsatser:

Fortsat understøttelse og markedsføring af el-delebilordning.

Udlån af elcykler i samarbejde med lokale cykelhandlere.

Undersøgelse af nuværende og fremtidige eventuelle yderligere behov for ladekapacitet til elbiler i det 
offentlige rum.
VURDERING
Social og Sundhed og Teknik og Miljø vurderer, at forsøgsprojektet med 12 elbiler i den kommunale 
hjemmepleje vil bidrage til Byrådets ambition om en grøn omstilling af kommunens biler samtidig med, at 
der gennem projektet søges svar på nogle af de spørgsmål, der udestår om den praktiske implementering. 
Det er dermed vurderingen, at projektet vil bibringe et relevant erfaringsgrundlag for en evt. videre grøn 
omstilling. 
Der er i forsøget taget udgangspunkt i 10 elbiler med en kortere rækkevidde samt to elbiler med en længere 
rækkevidde for at tilfredsstille de kørselsbehov, der er i hjemmeplejens forskellige funktioner. Erfaringerne 
fra afprøvningen af de 12 elbiler præsenteres i Teknik- og Miljøudvalget samt Social- og Sundhedsudvalget 
efter 6 måneder, 12 måneder og igen efter projektets afslutning i sommeren 2023. I sig selv vil omstillingen 
af 12 benzinbiler til elbiler medføre en reduktion på ca. 21,6 ton CO2 om året i forhold til niveauet for 
udledning i 2020. Reduktionen svarer til den mængde CO2, der udledes, når en gennemsnitlig benzinbil 
kører ca. 68.000 km.
ØKONOMI
Der blev i Budget 2020-2023 afsat 1,5 mio. kr. til projekter, der skal fremme miljøvenlig transport og CO2 
reduktion (A-213). Heraf er der tidligere givet anlægsbevillinger på i alt 865.000 kr. Der er dermed overført 
635.000 kr. fra 2020 til 2021. Der er i 2021 afsat et rådighedsbeløb på 750.000 kr. Der er således et samlet 
rådighedsbeløb på 1,385 mio. kr., der endnu ikke er frigivet.
Sagsnr. EMN-2020-31922
DokID: 2450292
Sagsbehandler dennj
Byråd
31-08-2021 19:00
I forsøgsprojektet med 12 elbiler i den kommunale hjemmepleje er der følgende omkostninger forbundet 
med udskiftningen af 12 benzindrevne biler i 24 måneder:
Merudgift til drift i de 2 år i prøveperioden - drift af 10-elbiler
210.000 kr.
Merudgift til drift i de 2 år i prøveperioden - drift af 2-elbiler
40.000 kr.
Udgift til ladeanlæg
340.000 kr.
I alt
590.000 kr.
Merudgifterne til drift af elbilerne må i fremtiden forventes at blive betydeligt lavere, da der i forsøgsprojektet 
er anvendt to-årige leasingaftaler, som har en væsentlig højere månedlig ydelse end de fire-årige 
leasingaftaler, der normalt tegnes på hjemmeplejens biler. 
De resterende midler i puljen i 2021 udgør herefter 795.000 kr., hvoraf en del allerede er forhåndsprioriteret 
til en række initiativer igangsat som følge af frigivelsessagen fra 2020. Den resterende del af bevillingen vil 
blive anvendt til følgende initiativer: 

strategi for ladeinfrastruktur 

fortsat understøttelse og markedsføring af el-delebilordning samt udlån af elcykler

indsats målrettet grøn transport for virksomheder.
En nærmere beskrivelse af de ovennævnte initiativer vil indgå i det kommende projektkatalog til 
klimahandlingsplanen. 
Det bemærkes, at udgifterne til de ovennævnte projekter er fordelt udover de kommende år.
INDDRAGELSE
Arbejdet med at omstille den kommunale bilflåde til elbiler er iværksat på baggrund af indstilling fra §17, 
stk. 4-udvalget om kollektiv trafik og miljørigtig transport. 
INDSTILLING
Direktøren for Teknik og Miljø indstiller til Byrådet:
1.
At de beskrevne initiativer målrettet miljøvenlig transport og CO2-reduktion igangsættes.
2.
At der gives en anlægsbevilling på 1,385 mio. kr. finansieret af det afsatte rådighedsbeløb i 2021.
BESLUTNING
Teknik- og Miljøudvalget, 12. august 2021:
Fraværende: Ronni Krogh
Indstilles godkendt med den tilføjelse, at der udarbejdes strategi for udbredelse af el-ladestandere med 
henblik på at ansøge statens kommende ”Grøn Transportpulje”, så snart dette er muligt.
Økonomiudvalget, 19. August 2021:
Fraværende: Ingen
Indstillingen fra Teknik- og Miljøudvalget indstilles godkendt.
Byrådet, 31. august 2021:
Fraværende: Nete Kjær
Godkendt.
Bilag
